Illas Formigues

As Illas Formigues son un arquipélago formado por catro pequenos illotes situado a tres millas do porto de Palamós (Xirona), navegando rumbo norte. Están sinalizadas cun faro de luz branca consistente nun grupo de 3 escintileos cada 9 segundos e un alcance nominal de 6 millas, situado no illote da formiga gran 41º53'N 03º11'E. Cando hai mala mar, son cubertas pola auga. O nome de illas Formigues (que en catalán significa "formigas") sinala a pequenez do arquipélago. Os fondos das Formigues varían desde os 9 metros ata a máis de 45. Son rocas xeralmente de formación calcaria, con numerosas covas e riscos de abundante vexetación mariña, especialmente gorgonias multicolores. En 1285 desenvólvese nas augas circundantes destas illas a denominada Batalla de Illas Formigues.